CELEX: 32020D0372
Language: bg
Date: 2020-02-27 00:00:00
Title: Решение (ЕС) 2020/372 на Съвета от 27 февруари 2020 година относно позицията, която трябва да се заеме от името на Европейския съюз в рамките на Съвета на Международната организация за гражданско въздухоплаване по отношение на приемането на изменения на приложения 1, 3, 4, 6, 10, 11, 13, 14, 15, 16 и 18 към Конвенцията за международно гражданско въздухоплаване

6.3.2020   
               
               
                  BG
               
               
                  Официален вестник на Европейския съюз
               
               
                  L 71/8
               
            
         РЕШЕНИЕ (ЕС) 2020/372 НА СЪВЕТА
         от 27 февруари 2020 година
         относно позицията, която трябва да се заеме от името на Европейския съюз в рамките на Съвета на Международната организация за гражданско въздухоплаване по отношение на приемането на изменения на приложения 1, 3, 4, 6, 10, 11, 13, 14, 15, 16 и 18 към Конвенцията за международно гражданско въздухоплаване
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 100, параграф 2 във връзка с член 218, параграф 9 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     Конвенцията за международно гражданско въздухоплаване („Чикагската конвенция“), с която се регламентира международният въздушен транспорт, влезе в сила на 4 април 1947 г. С нея се учредява Международната организация за гражданско въздухоплаване (ИКАО).
                  
               
                     (2)
                  
                  
                     Държавите членки на Съюза са договарящи държави по Чикагската конвенция и членки на ИКАО, като се има предвид, че Съюзът има статут на наблюдател в определени органи на ИКАО.
                  
               
                     (3)
                  
                  
                     В съответствие с член 54 от Чикагската конвенция Съветът на ИКАО трябва да приеме международни стандарти и препоръчителни практики.
                  
               
                     (4)
                  
                  
                     На своята 219-а сесия, която започва на 2 март 2020 г., Съветът на ИКАО трябва да приеме редица изменения на приложения 1, 3, 4, 6, 10, 11, 13, 14, 15, 16 и 18 към Чикагската конвенция (наричани по-нататък „измененията“) в областта на безопасността, околната среда и въздухоплаването.
                  
               
                     (5)
                  
                  
                     След като бъдат приети, измененията ще бъдат задължителни за всички членуващи в ИКАО държави, включително всички държави членки на Съюза, в съответствие със и в рамките на ограниченията, установени в Чикагската конвенция и ще са годни да окажат съществено въздействие върху съдържанието на правото на Съюза.
                  
               
                     (6)
                  
                  
                     Затова е целесъобразно да се определи позицията, която трябва да се заеме от името на Съюза в рамките на Съвета на ИКАО, по отношение на измененията.
                  
               
                     (7)
                  
                  
                     Обхватът на настоящото решение следва да бъде ограничен до съдържанието на измененията, доколкото посоченото съдържание попада в област, която в голяма степен вече е уредена от общите правила на ЕС. Настоящото решение следва да не засяга разпределянето на правомощия между Съюза и държавите членки в областта на авиацията.
                  
               
                     (8)
                  
                  
                     Позицията на Съюза в рамките на Съвета на ИКАО следва да подкрепи политиките, изразени в измененията, тъй като те допринасят за подобряване на безопасността на въздухоплаването и на екологичните стандарти.
                  
               
                     (9)
                  
                  
                     Позицията на Съюза следва да бъде изразена от държавите — членки на Съюза, които са членки на ИКАО, като те действат съвместно,
                  
               ПРИЕ НАСТОЯЩОТО РЕШЕНИЕ:
         
            Член 1
            Позицията, която трябва да се заеме от името на Съюза в рамките на Съвета на Международната организация за гражданско въздухоплаване (ИКАО) на нейната 219-та сесия по отношение на приемането на изменения на приложения 1, 3, 4, 6, 10, 11, 13, 14, 15, 16 и 18 към Конвенцията за международно гражданско въздухоплаване (1), се изразява съвместно от държавите — членки на Съюза, които са членове на Съвета на ИКАО.
         
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 27 февруари 2020 година.
            
               
                  За Съвета
               
               
                  Председател
               
               D. HORVAT
            
         
         
            (1)  Вж. документ ST 6180/20 на http://register.consilium.europa.eu.